Jingga

Warna jingga [jing-ga] (), oren [o-rén] () atau kuning bata () merupakan spektrum cahaya yang terlihat antara merah dan kuning. Panjang gelombangnya disekitar 585–620 nanometer. Warna jingga ialah warna bernama yang tunggal dalam CSS yang tidak ditakrif oleh HTML 4.01.

Warna jingga ialah warna yang sama dengan warna buah oren, dan dinamakan sempena buah ini. Berbeza dengan warna  biru atau merah, warna ini dapat dipastikan dengan lebih tepat, kerana kita dapat tengok buah-buah oren. Sebelum buah oren diperkenalkan kepada dunia penutur bahasa Inggeris, warna ini digelarkan dalam bahasa Inggeris lama sebagai geoluhread, yang boleh ditransliterasikan sebagai "kuning-merah" dalam bahasa Inggeris moden. 

Dengan bahan-bahan pewarna yang semula jadi, seperti cat atau krayon, warna jingga ialah warna sekunder yang boleh dihasilkan daripada warna-warna dasar melalui pencampuran warna merah (lebih tepat, warna magenta) dengan warna kuning.

 Penggunaan dan perlambangan 
 Warna jingga ialah warna yang berkontras dengan biru, dan dapat dilihat dengan nyata di langit yang cerah. Oleh itu, warna ini sering digunakan untuk keselamatan. 
 Dalam Angkatan Tentera Amerika Syarikat, warna jingga ialah warna untuk Kor Isyarat Angkatan Tentera Amerika Syarikat.
 Warna jingga ialah warna bola Snuker Plus dengan nilai lapan mata.
 Dalam ilmu jata Inggeris, warna jingga menunjukkan kekuatan, kemulian, kemurahan hati, dan kemakmuran. Warna ini amat jarang digunakan sebagai warna lambang kebangsawanan United Kingdom.
 Warna jingga ialah perlambangan untuk konsep politik Sosialisme Demokratik.
 Warna jingga ialah warna negeri Belanda disebabkan keluarga dirajanya berasal dari Orange di Perancis. Bendera moden negeri Belanda menggantikan warna jingga yang asal dengan warna merah, tetapi pada hari-hari keputeraan diraja, bendera itu mempunyai sehelai panji-panji yang berwarna jingga sebagai warna tambahan. Kebanyakan penggunaan geografi untuk perkataan "jingga" boleh dikesan sehingga zaman kuasa kelautan Belanda pada abad ke-17.
 Warna jingga menandakan Protestantisme di Ireland Utara, dan Hinduisme di India dan Sri Lanka. Di Ireland, penggunaan warna jingga berasal daripada pemerintahan William dari Orange, raja Inggeris Protestan.
 Warna jingga ialah warna utama untuk Adanaspor SK dari negara Turki.
 Warna jingga telah menjadi warna untuk pembangkangan politik di sekeliling dunia. Umpamanya, warna jingga telah digunakan sebagai warna penghimpunan untuk:
 Revolusi Orange di Ukraine antara tahun 2004 dan 2005.
 peneroka-peneroka Yahudi di Genting Gaza yang menentangi Rancangan Pengunduran Satu Pihak dari Genting Gaza. 

 Warna parti politik 
Warna jingga telah dipergunakan sebagai warna politik oleh parti-parti politik yang berikut:
 Fidesz-MPSZ di Hungary
 CD&V, Flanders, Belgium
 Parti Kebangsaan Rakyat (People's National Party), Jamaica
 Gerakan Patriotik Bebas (Free Patriotic Movement), Lebanon
 Parti Pertama Rakyat (People First Party), Republik China (Taiwan)
 Parti Demokratik Baru (New Democratic Party), Kanada
 Senarai Jun, Sweden
 Parti Bharatiya Janata, India
 Pora atau "Sepatutnya Sudah Lama", Ukraine— sila lihat Revolusi Orange
 Demokrat Liberal (Liberal Democrats), United Kingdom
 Parti Demokrasi Sosial, Portugal
 Parti Rakyat, Sepanyol (sejak 2005)
 BZÖ, parti politik yang baru ditubuhkan oleh Jorg Haider di Austria
 Parti Amanah Negara, Parti pembangkang baru berteraskan Islam di Malaysia.

 Warna korporat 
Warna jingga ialah warna korporat untuk: 
 Kall, Kepulauan Faroe
 Orange SA, Perancis (perbadanan antarabangsa)
 easyJet, United Kingdom
 Euskaltel, Sepanyol (termasuk pasukan perlumbaan basikal, Euskaltel Euskadi)
 eircom (Ireland), dan anak syarikatnya, Meteor Mobile Communications, Ireland
 National Union, Israel

 Warna sukan 
Warna jingga ialah warna pilihan untuk banyak pasukan sukan negara dan penyokong-penyokongnya. 
 Warna jingga biasanya merupakan warna untuk pasukan-pasukan sukan negara dan ahli-ahli olahraga di negeri Belanda. Nama samaran untuk pasukan bola sepak negara di Belanda ialah Oranje, sepatah perkataan untuk "jingga" dalam bahasa Belanda.
 Warna jingga juga merupakan warna Omiya Ardija, sepasukan bola sepak Liga-J. 
 Jingga ialah warna rasmi untuk Universiti Syracuse dan "Syacuse Orange" ialah nama untuk banyak pasukan sukan dalam universiti itu. Dalam olahraga kolej-kolej Amerika Syarikat, warna jingga digabungkan dengan warna-warna yang lain untuk membentukkan warna sukan untuk:
 Universiti Auburn
 Universiti Clemson
 Universiti Princeton 
 Universiti Illinois di Urbana-Champaign
 Universiti Miami
 Virginia Tech
 Universiti Negeri Oklahoma, 
 Universiti Negeri Oregon, 
 Universiti Texas di Austin, Texas
 Olahraga Longhorn Texas (Texas Longhorn Athletics)
 Universiti Tennessee, dan lain-lain lagi. 
 Pasukan-pasukan profesional Amerika Syarikat yang menggunakan warna jingga sebagai warna utama termasuk:
 Baltimore Orioles dan San Francisco Giants daripada Besbol Liga Utama
 Cleveland Browns, Cincinnati Bengals, dan Denver Broncos daripada Liga Bolak Sepak Nasional
 Phoenix Suns dan Charlotte Bobcats daripada Persatuan Bola Keranjang Nasional
 Philadelphia Flyers daripada Liga Hoki Nasional.

 Kelainan warna jingga 
Warna jingga sering digunakan untuk meneguhkan ketampakan. Sebahagian besar daripada pigmen-pigmen jingga tergolong dalam keluarga hartal, atau kadmium. Sebenarnya, warna perang merupakan sebahagian warna jingga, iaitu campuran jingga dengan kelabu, dalam spektrum warna.

 Jingga bakar 

Jingga bakar ialah satu kelainan yang telah dipergunakan oleh Olahraga Longhorn, Universiti Texas di Austin sebagai warna sekolah. Sampel untuk warna jingga bakar yang dipergunakan boleh didapati daripada laman web universiti itu. Jingga bakar boleh dihasilkan dengan penggunaan kod perenambelasan #CC5500.  

Kelainan-kelainan jingga bakar juga digunakan sebagai warna sekolah oleh Universiti Auburn, Universiti Clemson, Virginia Tech, antara lain.

 Lihat juga 
 Jingga kilauan
 Warna tangerin
 Warna ambar
 Senarai warna

 Pautan luar 
 Senarai Carta Warna Spektrum Jingga 

Kategori:Warna